Shahla Lahiji

Shahla Lahiji (; Teheran, 1942ko apirilaren 24a – ibidem, 2024ko urtarrilaren 8a) irandar idazle, argitaratzaile, itzultzaile eta emakumeen eskubideen aldeko ekintzailea izan zen.

 Bizitza 
Soziologian lizentziatu zen Londresko Unibertsitate Irekian. Roshangaran argitaletxea sortu zuen 1983an, Irango lehen emakume argitaratzaile bihurtuz. 2006rako, Roshangaranek emakume egileek idatzitako eta emakumeen arazoei eskainitako 200 lan baino gehiago argitaratu zituen. 2001ean argitaletxeak PEN saria irabazi zuen Ameriketako Estatu Batuetan eta Pandora saria Erresuma Batuan.

2000ko apirilaren 7tik 9ra Berlinen Heinrich Böll Fundazioak bultzatutako biltzar akademiko eta kultural batean parte hartzeagatik auziperatutako 19 idazle eta intelektualetako bat izan zen. Hiru urte eta sei hilabeteko espetxe-zigorra ezarri zioten konferentzian parte hartzeagatik segurtasun nazionala oztopatzea egotzita, eta beste sei hilabete Irango Islamiar Errepublikaren aurkako propaganda zabaltzeagatik. Azkenean zigorra sei hilabetera laburtu zioten.

2024ko urtarrilaren 8an hil zen Teheranen, 81 urte zituela.

 Lanak 

 The Quest for Identity : The Image of Iranian Women in Prehistory and History (Mehrangiz Karrekin batera, 1992)
 Iran Awakening: One Woman's Journey to Reclaim Her Life and Country (Azadeh Moavenirekin batera, 2007)
 Quello che mi spetta (Parinoush Sanieerekin batera, 2010)

 Sariak 

 2001: PEN/Barbara Goldsmith saria
 2006: IPA saria

 Erreferentziak 

 Kanpo estekak 

Kategoria:Teherandarrak
Kategoria:Irango feministak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Emakume itzultzaileak
Kategoria:Emakume argitaratzaileak
Kategoria:Idazle feministak
Kategoria:Emakumeen eskubideen aldeko ekintzaileak